ΓΡΑΠΤΗ ΕΡΩΤΗΣΗ E-0783/96 υποβολή: Amedeo Amadeo (NI) προς την Επιτροπή (1 Απριλίου 1996)

Θέμα: Ανεργία των νέων

Έχοντας προσδιορίσει ορισμένα θέματα κοινά σε όλα τα κράτη μέλη όπως προστασία του περιβάλλοντος, ανακαίνιση των πόλεων και της υπαίθρου, αποκατάσταση της πολιτιστικής κληρονομιάς, κοινωνικές υπηρεσίες, υπηρεσίες προνοίας και υπηρεσίες που προσφέρονται στη σημερινή αγορά εργασίας κατά ικανοποιητικό τρόπο θεωρούμε ότι πρέπει να καταβληθεί προσπάθεια να ενσωματωθούν οι νέοι άνεργοι σε ένα κοινοτικό ευρωπαϊκό πρόγραμμα συγκεκριμένο και ορατό που θα κινείται προς τις κατευθύνσεις αυτές.

Υπό αυτή την έννοια δεν θεωρεί η Επιτροπή χρήσιμη και δυνατή την καθιέρωση ενός προγράμματος δράσης με τίτλο «Θέση εργασίας στην Ευρώπη»; Η νέα αυτή ευρωπαϊκή πρωτοβουλία πολιτικής για την αγορά εργασίας θα έπρεπε να προσφέρει στους νέους από τη φάση της προετοιμασίας έως την είσοδο στο επάγγελμα και κατά τη διάρκεια της επαγγελματικής εκπαίδευσης ή στο τέλος της εργασιακής επιμόρφωσης όταν δεν ακολουθεί η κάλυψη μιας θέσης εργασίας τη δυνατότητα μαθητείας για χρονικό διάστημα τουλάχιστον τριών μηνών στις επιχειρήσεις της Ευρωπαϊκής Ένωσης.

Υλοποιώντας το πρόγραμμα «Θέση εργασίας στην Ευρώπη» θα προετοιμάζονταν οι αναγκαίες συνδέσεις με το πρόγραμμα Leonardo ιδίως όσον αφορά τη διακρατική κινητικότητα και τα προγράμματα θα μπορούσαν να χρησιμοποιηθούν σε σύνδεση μεταξύ τους.

Απάντηση της κας Cresson Εξ ονόματος της Επιτροπής (10 Ιουνίου 1996)

Η επιτυχής ένταξη των νέων ατόμων στην εργασιακή ζωή είναι προτεραιότητα της Κοινότητας. Η δέσμευση αυτή υπογραμμίζεται από τις ενέργειες της Επιτροπής σε διάφορους τομείς και προγράμματα.

Το Ευρωπαϊκό Κοινωνικό Ταμείο (ΕΚΤ) διαδραματίζει σημαντικό ρόλο στην καταπολέμηση της ανεργίας των νέων, στο πλαίσιο των βασικών της προγραμμάτων και μέσω του πεδίου του προγράμματος Youthstart της κοινοτικής πρωτοβουλίας για την απασχόληση.

Συνολικά περίπου 3.900 εκατ. ECU του στόχου 3 προορίζονται συγκεκριμένα σε μέτρα προώθησης της επαγγελματικής ένταξης των νέων ατόμων, τα οποία ανέρχονται στο 35% της συνολικής χρηματοδότησης του στόχου 3. Υποστηρίζεται μεγάλο φάσμα ενεργειών, που συμπεριλαμβάνει κατάρτιση με άσκηση μαθητείας και αρχική κατάρτιση, εκπαίδευση «δεύτερης ευκαιρίας», επαγγελματική εμπειρία, επιδοτήσεις θέσεων εργασίας, καθοδήγηση και συμβουλές. Στις περιοχές του στόχου 1 της Κοινότητας, οι ενέργειες που σχετίζονται με συστήματα εκπαίδευσης και κατάρτισης νέων ατόμων υποστηρίζονται με χρηματοδότηση μεγαλύτερη από 10 εκατ. ECU από το ΕΚΤ. Το ΕΚΤ χρηματοδοτεί μέτρα για την ανάπτυξη της ποιότητας και του περιεχομένου της διδασκόμενης ύλης και την κατάρτιση των εκπαιδευτών και του λοιπού προσωπικού, καθώς επίσης τη δημιουργία σχέσεων μεταξύ των κέντρων κατάρτισης και των επιχειρήσεων.

Το πρόγραμμα Youthstart χρηματοδοτεί σχέδια σε όλα τα κράτη μέλη θέτοντας την έμφαση στην αναζήτηση νέων μεθόδων προώθησης της δυνατότητας απασχόλησης νέων ατόμων σε όλους τους τομείς που περιγράφονται παραπάνω. Επιπλέον, το πρόγραμμα Youthstart ενισχύει τη διακρατική συνεργασία σε ολόκληρη την Κοινότητα. Τα σχέδια περιλαμβάνουν διακρατικές τοποθετήσεις σε θέσεις εργασίας νέων ατόμων, καθώς και εκείνων που εργάζονται άμεσα με αυτά τα άτομα και οι οποίοι οφελούνται με αξιόλογη εμπειρία από τους τρόπους που αντιμετωπίζουν άλλα κράτη μέλη τα συγκεκριμένα προβλήματα της νεολαίας.

Το Λευκό Βιβλίο ((COM(95) 590 τελικό. )) της Επιτροπής για την εκπαίδευση και την κατάρτιση «διδασκαλία και εκμάθηση: πορεία προς μια διδασκόμενη κοινωνία» εντόπισε ανάγκες εγγύτερης προσέγγισης σχολείων και επιχειρηματικού τομέα, ως κύριο στόχο της πολιτικής εκπαίδευσης και κατάρτισης σε ευρωπαϊκό επίπεδο. Σ'αυτό το πλαίσιο, το Λευκό Βιβλίο προτείνει την οργάνωση προγραμμάτων για ευρωπαϊκή άσκηση μαθητείας και επαγγελματική εμπειρία. Αυτά στοχεύουν στη βελτίωση των ευκαιριών των νέων ατόμων παρέχοντάς τους επαγγελματική και εκπαιδευτική εμπειρία σε διαφορετικά πολιτισμικά και επιχειρησιακά περιβάλλοντα και περιλαμβάνουν περίοδο άσκησης κατάρτισης ή επαγγελματικής εμπειρίας σε άλλα κράτη μέλη. Για την υποστήριξη αυτής της πρότασης, το Λευκό Βιβλίο αιτιολογεί επίσης τη δημιουργία δικτύων κέντρων άσκησης μαθητείας και κατάρτισης που καλύπτουν πολλές ευρωπαϊκές χώρες καθώς και χάρτη μαθητείας και κατάρτισης για την ενίσχυση της κινητικότητας των νέων ατόμων στην κατάρτιση.

Απέναντι στο ιστορικό του ευρωπαϊκού έτους σχετικά με την δια βίου εκμάθηση, η Επιτροπή άρχισε συζητήσεις μεταξύ κυβερνητικών ιδρυμάτων, κοινωνικών εταίρων και οργανώσεων οι οποίοι συμμετέχουν στην πολιτική κατάρτισης και πρακτικής, σχετικά με τον τρόπο προώθησης των προτάσεων του Λευκού Βιβλίου, συμπεριλαμβάνοντας και εκείνες τις δομές που αφορούν τα νέα άτομα. Επιπλέον, το πρόγραμμα επαγγελματικής κατάρτισης του Leonardo da Vinci χρησιμοποιείται για τη στήριξη πολλών πειραματικών σχεδίων και ανταλλαγών με στόχο τον έλεγχο των οραμάτων του Λευκού Βιβλίου για τα νέα άτομα. Επίσης, συμφωνήθηκε ότι προτεραιότητα του προγράμματος Leonardo da Vinci, 1996, είναι η στήριξη σχεδίων για τη βελτίωση της ικανότητας πρόσβασης και της ποιότητας της επαγγελματικής κατάρτισης καθώς και προγραμμάτων ανταλλαγής και τοποθετήσεων σε θέσεις εργασίας στους τομείς του περιβάλλοντος, των νέων τεχνολογιών πληροφόρησης και επικοινωνίας, υγείας, φροντίδας σε επίπεδο τοπικής κοινότητας, εθνικής κληρονομιάς, ασφάλειας, τουρισμού και δημιουργίας επιχειρήσεων, προτάσεις οι οποίες θεωρούνται όλες ως τομείς αύξησης θέσεων εργασίας.